钦定古今图书集成/理学汇编/学行典/第242卷 > 周禧
## 钦定古今图书集成/理学汇编/学行典/第242卷 > 周禧

按《江宁府志》：“周禧，句容人。天性孝友，无子，或劝纳妾，
禧曰：‘吾兄有子，何用妾为。天顺壬午，自汴还，有溺人
触舟旁，急援入舟中，灌以米饮乃甦。询知为渔父，遂
返棹数十里，访还其家。尝寓京邸，拾遗金十金，翌日，
其人泣至寻觅，禧审实还之，毫不受谢’。”又尝商闽，有
误与货价十金者，禧追还之。行事率类此。禧卒，妻刘
氏守节。